User:Abrham1992

መዓር ጽጌናይ ዘደብረ ወርቅ ሃም ኤርትራ ምድረ አግአዚት።

ጽጌናይ መን እዩ፧ ጽጌናይ ከ እንታይ እዩ፧ መዓር ጽጌናይ ማለት ካብ ጽጌናይ ዝርከብ መዓር እዩ። ጽጌናይ ማለት ድማ በዓል ቀጢን መዓንጣ ዘርኢ ንህቢ፡ወይ ከኣ ዓሌት ንህቢ ዝኾነ ፍጥረት እዩ። ጽጌናይ ስሙ ካብ ጼዴን ዝብል ናይ ግእዝ ቃል ዝተወስደ እዩ። ካብ ብዙሕ ዓይነት ዝተፈላለየ ኣትክልቲ ከይዱ ስለ ዝጸጊ እቱ ስም ካብ ጽጌ (ዕንባባ) ዝተወርሰ እዩ። መዓሩ ድማ ጼዴንያ ተባሂሉ ብግእዝ ይጽዋዕ። መዓር ናይ ጽጌናይ ንኽትረኽቦ ብዙሕ ጻዕሪ ዝሓትት ምስጢራዊ ዕማም እዩ። ጽጌናይ መብዛሕቲኡ ጊዜ ኣብ ትሕቲ መሬት ወይ ድማ ኣብ ጒላ መሳሊ ዝሓበጠ መሬት ብዝተዋህቦ ጸጋ ኣምላኽ ፍሒሩ ኣብ ማእኸል እቱ መሬት ካብቱ መሬት ዝተፈልየ ብትፍኡ ዝተሰርሐ ኩዶ ወይ ድማ ዕትሮ ይፈጥር። ኣብ ገለ ገለ ቦታታት ልክዕ ከም ጣቄራይን ንህብን ኣብ ጭዳድ ኦም ውን ይሰፍር እዩ። ኣብኡ ድማ ንመዓሩ ልክዕ ከም ፈሳሲ ማይ ገቢሩ ይኻስሶ። ጽጌናይ ብተፈጥሮኡ ብልሓተኛ፡ ጥበበኛ፡ ጽፉፍ፡ ፍጥረት እዩ። እንትርፎ ኣብ ጽጌታት ኣትክልቲ ኣብ ጎሓፍ -መሓፍ፡ ቀልቀል መሳሊ ነገራት ፈጺሙ ኣይርከብን። ንጽጌናይ ዝመሳሰሉ ፍጥረት ንህቢን ጣቔራይን እዮም። ዕኮት ዳርጋ ኣይመሳሰሎን። ግን ቁሩብ ኣብ ኣሰራርሓ መዓሩን ኣቀሳስማ ጽጌን ይመሳሰሉ እዮም። ጣቔራይ ብመልክዖም ጸለምቲ ኮይኖም ጎደፎወት ውን ኣለዉ። ኣብ ከባቢ ሎጎ ሳርዳን ዝባን ሃምን ሰለስተ ዓይነት ጽጌናይ ከምዘለዉ ይንገር፡ እቱ ሓደ ሓመደዋይ ኮይኑ ሓውሲ ብጫ ይመስል፡ እቱ ካልኣይ ሓጺናይ ኮይኑ ሃሳስ ወርቃማ እዩ፡ እቱ ሳልሳይ ግን ልክዕ ንቐይሕ ንህቢ ቤት ይመስል። ወግዓዊ ካብ ደቂ ሰብ "ብመዓር ጽጌናይ ዝፍለጥ ሰብ ከኣ መዓር ጽጌናይ ዘደብረ ወርቅ (ጼዴንያ ጼዴን)" ዝፍለጥ ከኣ ዲያቆን ኣብርሃም ከሰተ ተስፋዝጊ እዩ። ኣብርሃም ከሰተ ተስፋዝጊ ኣብ 2004 ኣብ ማጨና ዝተባህለ ሎጎ ሳርዳ ዓዲ፡ መሓስእ እና ሓለወ ንመጀመርታ ጊዜ ናእሽቱ ኣናህብ ኣብ ሓንቲ 'መዓር ኣጣል' ትበሃል ናይ ክረምቲ ብቑሊ ብብዝሒ ዓሲሎም ናብቲ ናብዚ ክመላለሱ ኣብ ዝረኣየሎም ጊዜ ብድቀቶም ኣናህብ ከምዘይኮኑ ዝተረድአ ቆልዓ ንሓደ ካብኣቶም ግጅፍ ዝበለ ሒዙ ብኣዝዩ ቀጢን ፈትሊ ኣብ ክሳዱ ብዘይሓንቆ መልክዕ ኣንዊሑ ኣሲሩ ክነፍር ሓደጎ እሞ፡ እቲ ጽጌናይ ንህቢ ካብታ ዓሲሎምላ ዝነበሩ ብቑሊ ናይ 3-4 እመት ዝምርሓቑ ነፊሩ ናበያ መእተዊቱ ጉድጓድ ተደርገመ። በዚ መሰረት መዓር ጽጌናይ ዝብል ስም ኣብ ስደት ባዕሉ ንነፍሱ ሰየማ። ንጽጌናይ ንህቢ ጸላኢቱ ትድጊ ትበሃል እንስሳስ እያ። ንጽጌናይ ሰብ ኣብርሃም ከሰተ ድማ ጽልኢ ዝበሃል መንደልሃጽ ሓዊ እዩ ጸላኢኡ።